המלחמה החלה בתקיפה בהנהגת גורגון. למרות שהמשימה הייתה החזרת גבישי טריגן, הבלתי-אנושי הצעיר ג'ולן הרג חפים מפשע באולם קונצרטים. גורגון וחייליו ניסו להימלט, אך הוכנעו על ידי ארבעת המופלאים. כאשר גורגון לקח אחריות על ההרג, הוא נלקח בשבי ונחשף למוטגן טריגן פעם נוספת. גורגון הפך לגרסה חייתית וברוטלית יותר, ובעקבות כך, חזיז שחור עצמו ערך פשיטה על הפנטגון כדי להציל את גורגון ולהחזיר את הגבישים. בתקופה להתקפה, סוכנות שלחה את מארינס שנחשפו לערפילי טריגן לתקוף את אטילאן. בקרב הסופי, אחד המארינס התפוצץ בתוך אטילאן, והרס אותה. מקסימוס גזל את הכס מחזיז שחור, ולקח את מדוזה כמלכתו.
מתגלה כי לפני אירועי "מלחמת-עולם הענק הירוק", חזיז שחור הוחלף במתחזה מגזע הסקרול כהכנה לפלישה המתקרבת. המתחזה חשף את עצמו לקבוצת אילומינטי, ונהרג על ידי נאמור. בפלישה עצמה, הסקרולים תוקפים את אטילאן, ובמהלך התקיפה, הבלתי אנושיים גנבו חללית של הסקרול ויצאו לחלץ את חזיז שחור השבוי. בעזרת הקרי, חזיז שחור ניצל. בתקופת השלטון האפל של נורמן אוסבורן בכדור הארץ, הבלתי אנושיים לא היו מעורבים אך התעמתו עם בן-דודו המוגלה של חזיז שחור, The Unspoken.
מלחמת וממלכת המלכים, הבלתי אנושיים האוניברסלים, אינסופיות ובלתי אנושיות.
בסוף "מלחמת המלכים", חזיז שחור הקריב את עצמו כדי להרוג את וולקן באמצעות פצצה אשר יצרה קרע בזמן-חלל. נטל המנהיגות מוטל על מדוזה, המשמשת כעת גם כמלכת הקרי. הם נאלצים להיאבק כדי לשמור על אחיזתם באימפריית הקרי, ומתמודדים נגד מרד המונהג על ידי אריסטוקרטים מגזע הקרי. לבסוף, הם מאבדים את אחיזתם באימפריית הקרי. בכדור הארץ, ארבעת המופלאים נתקלים בקבוצה בין-כוכבית של הבלתי אנושיים, המורכבת בין היתר מנציגי גזע הבאדון. מתגלה כי בנוסף להומו ספיינס, הקרי ביצעו ניסויים על גזעים אחרים, לכל גזע דרך משלו לצבור כוחות - הטריגנסיס, האיזוגנסיס, האמפוגנסיס, האנטיגנסיס והאקסוגנסיס. בנוסף, הם נקלעו לעימות נגד האינטלקט העילאי של הקרי.
בתחילת אירועי "אינסופיות", תאנוס מוציא צו המורה על הרג הבלתי אנושיים בגילאי 16 עד 22. חזיז שחור מגלה כי תאנוס עשה זאת על מנת להרוג את בנו הבלתי אנושי, ת'אן. במהלך החיפוש אחר ת'אן, מתגלה כי מספר שבטים בלתי-אנושיים השתקעו בכדור הארץ והזדווגו עם בני האדם, מה שגרם לכך כי למספר בני אדם בכדור הארץ יש גנים בלתי אנושיים רדומים. תאנוס הגיע לאטילאן, והחל בקרב נגד חזיז שחור. חזיז שחור צעק על תאנוס את צעקותיו החזקות, מה שהחריב את אטילאן אך לא גרם כלל נזק לתאנוס. הפיצוץ הפעיל את פצצת טריגן אותה יצר מקסימוס, מה שגרם לערפילי טריגן להפעיל את הגנים הבלתי-אנושיים בבני-האדם שבכדור הארץ, ולשאר היצורים להם גנים בלתי-אנושיים רדומים. אירועי "בלתי אנושיות" שלאחר מכן פירטו את השלכות אירועי אינסופיות. בין היתר קארנאק ביצע התאבדות, קמלה קאן הפכה לגברת מארוול החדשה לאחר שקרול דנברס הפכה לקפטן מארוול וג'ון קובינטון הזריקה לעצמה DNA של אדם שסבל מטריגנסיס וקיבלה את כוחותיו.
אלפא פרימיטיבים.
גזע האלפא פרמיטיבים נוצרו לפני אלפי שנים על ידי הגנטיקאי הבלתי-אנושי אוואדר על מנת לשמש כעבדים לבלתי אנושיים. הם חסרי יכולת רבייה, ומופקים באמצעות שיבוט. מקסימוס לקח שלושה מהם, וביצע בהם ניסויים שעירבו את ערפילי טריגן. הם כינו עצמם טריקון, ועזרו למקסימוס נגד אחיו, חזיז שחור. מאוחר יותר, טריקון הובסו והוגלו לאזור השלילי. מקסימוס המשיך לבצע ניסויים באלפא פרימיטיבים, ויצר אנדרואיד בשם אומגה שישמש כנציגם. כאשר הבלתי אנושיים הבינו שאומגה מונע על ידי רגשות-האשם שלהם על כך שהאלפא פרימיטיבים משמשים כעבדים, הם הפסיקו להשתמש בהם כך ואומגה נכבה. כאשר נלחם נגד הבלתי אנושיים והאוונג'רס העוצמתיים, The Unspoken חשף כי האלפא פרימיטיבים הם למעשה בני אדם, אשר נחשפו לגז מגבישי אקסרוגן של הקרי - אותם הקרי יצרו כנשק לבלתי אנושיים.
קונקטיביזם
קונקטיביזם (Connectivism), מונח המבוסס על הפועל הלועזי "to connect" שמשמעו "לחבר". קונקטיביזם היא שיטת לימוד המתבססת על הרעיון שהידע האנושי נמצא במקורות מידע רבים המחוברים ביניהם ברשת ויכולת הגישה אליהם על ידי אנשים. מקורות הידע נמצאים במוחות אנשים רבים ובבסיסי מידע מקוונים. הבסיס העיקרי ליכולת הזאת נוצר באמצעות יצירת קשרים בין אנשים ובאמצעות טכנולוגיות שמאפשרות זאת בקלות, למשל באמצעות רשתות חברתיות, שימוש במנועי חיפוש. כתוצאה מכך מתאפשרת החיבוריות בין אנשים לאנשים, אנשים לבסיסי מידע, ובכך נגישות רחבה, מהירה ומפרה המאפשרת לימוד באמצעות טכנולוגיה וחוכמת ההמונים.
קונקטיביזם הוא רעיון חינוכי שמקורו בתאוריה החינוכית של ויגוצקי. רעיון זה מבוסס על תאוריית הלמידה החברתית, לפיה הלמידה היא חלק מהבניה חברתית ותרבותית. תאוריית הקונקטיביזם, מדגישה את הפן הייחודי הנדרש בעידן הטכנולוגי, כלומר את הדרך המתאימה ללמידה וליצירת קשר באמצעים הקיימים בימינו. בהתאם לרעיון זה, הלמידה איננה עוסקת רק ברכישת ידע, אלא בלימוד הדרך לשימוש בכלים מתוקשבים שונים, וכוללת מיומנויות שונות כמו כריית מידע, הצגת רעיון באמצעים שונים, כתיבה של דוא"ל ועוד. הרעיון המרכזי העומד מאחורי תאוריה זו הוא מטאפורה המדמה את עולם הידע למערכת של צמתים וקשרים, כאשר כל אמצעי יכול להיות מחובר לצומת: ארגון, מידע, נתונים, רגשות ותמונות. הקונקטיביזם רואה את הלמידה כתהליך של יצירת קשרים והרחבת או הגדלת מורכבות הרשת. רעיונות לפעילות
הנחות יסוד:
הטכנולוגיה ממלאת חלקים רבים מתוך התהליכים הקוגניטיביים בלמידה. תהליכים שקודם מולאו על ידי הלומדים עצמם. למשל, אחסון המידע ואחזורו – קודם הם היו בתוך מוח הלומד, וכיום ניתן לאחסנו במחשב או ברשת, הקישוריות (connection) שבין אנשים – העולם היום הפך לעולם של רשתות. ובתוך כל רשת כזו מצטבר הרבה מידע ואולי גם הרבה למידה.
1.   קצב התווספות מידע חדש הוא מעריכי – המידע מכפיל את עצמו במהירות גדולה יחסית. מידע בתחומים מסוימים מתיישן תוך מספר חודשים.
2.   כיום בני אדם משנים לעיתים תכופות, את תחומי העיסוק והעניין שלהם לאורך חייהם.
3.   הלמידה הלא פורמלית תופסת מקום מרכזי וחשוב בהתנסויות ובלמידה של האדם לאורך חייו.
4.   יש כיום אופנים שונים של למידה ולכן המושג 'ללמוד', משנה פניו – קהילות של עשייה, למידה אישית ברשת, למידה תוך כדי ביצוע משימות עבודה.
5.   למידה היא תהליך מתמשך ובלתי נפסק לאורך החיים.
6.   עבודה ולמידה הם תהליכים משולבים שלא ניתנים להפרדה.
7.   הטכנולוגיה שינתה את מוחנו – הכלים הטכנולוגיים בהם אנו משתמשים מגדירים ומעצבים את חשיבתנו.
8.   היחיד והארגון אליו הוא שייך הם שניהם אורגניזם לומד. הפניית תשומת הלב לניהול ידע מצביעה על חשיבותה של תיאוריה המנסה להסביר את הקשר בין הלמידה של היחיד ללמידה של הארגון.
9.   תהליכים רבים שבהם עסקו תיאוריות למידה קודמות, בעיקר אלה שעסקו בתהליכים קוגניטיביים של עיבוד מידע, נתמכים ומתבצעים כיום על ידי טכנולוגיות.
היסטוריה.
הקונקטביזם הוצג בשנת 2005 בשני פרסומים, "קונקטיביזם: למידה כרשת יוצרת" מאת ג'ורג' סימנס, ו"מבוא לידע מחובר" סטפן דאונס. שתי העבודות קיבלו תשומת לב רבה בבלוגים שונים ברשת וזכו בתחילה לחוסר אמון בקשר להיותה של התיאורה הזו תאוריית למידה חדשה לגיטימית בעידן הדיגיטלי. בשנת 2007 הצטרף לוויכוח ביל קר בסדרת הרצאות ודיונים בנושא בדומה לטוני פורסטר, שניהם השתתפו בוועידת הקונקטיביזם באוניברסיטת מניטובה, [8] בשנת 2008 בהקשר של למידה מרחוק ודיגיטציה. שם הקונקטיביזם נדון מחדש וההשלכות הטכנולוגיות שלו נדונו שוב על ידי סימנס ואלי.
עקרונות עיקריים והמשמעויות ללמידה.
גיוון - מעורבות עם סביבות למידה מגוונות, עם רשתות מגוונות, עם מקורות מגוונים ומערבות בדיונים מגווים.
"נגיש לכל"' - במובן שאינו עולה כסף ובמובן של שקיפות מוחלטת של המקורות, הקשרים, הסביבות והתוצרים וכמו כן החומרים בין התלמידים ובין המורים
עצמאות ובעלות אישית - הלומד מתווה את הלמידה של עצמו, בוחר את המקורות בהם ישתמש וילמד, את הטכנולוגיה, את סביבת הלמידה, התכנים אותם יירצה ללמוד, ובוחר את דרך יישום הפתרונות ושיתוף התוצרים.
אינטראקציה וקישוריות - הלומד צריך ליצור קשרים חדשים ולנווט בין קשרים ברשת כדי ללמוד, לגדול ולהתפתח.במהלך שיתוף רשתי חוצה גבולות
מתוך: https://www.slideshare.net/veredsu/ss-55664612
שיטת הוראה.
דאונס קובע כי "למידה נעשית בדרך של מודלים של הדגמה (המורה מהווה דוגמה אישית) ותפקידו של התלמיד הוא להתאמן ולשקף את הנלמד." בשנת 2008, פתחו סימנס ודאונס קורס מקוון בשם "Connectivism" לקהל הרחב. בקורס זה נעשה ניסיון ליישם את הרעיונות והתכנים של הקונקטיבזם. הקורס היה כמובן חופשי לכל מי שרצה להשתתף, ומעל 2000 איש ברחבי העולם נרשמו ולמדו על פי המודל המיושם היטב במודל ה - MOOC, קורס פתוח מקוון מרובה משתתפים. בקורס זה, כל התוכן זמין ללומד, והלומדים יכולים להשתתף על פי בחירתם בכלים השונים: הליכי דיון ב- Moodle, כתיבה בבלוג, שימוש ב- Second Life ושימוש ביומן פגישות מקוון וסינכרוני. הקורס נפתח שנית ב-2009 וב- 2011. בהתאם לכך, הקונקטיביזם הוא צורה של למידה חווייתית הנותנת עדיפות ללמידה מתוך יצירת מערכת של קשרים על פני למידה של ידע כאוסף של רעיונות והיגדים.
ביקורת.